**Projektas**

|  |
| --- |
| **PLUNGĖS RAJONO SAVIVALDYBĖS TARYBA** |
| **SPRENDIMAS** |
| **DĖL PLUNGĖS RAJONO SAVIVALDYBĖS BIUDŽETO LĖŠŲ SKYRIMO PLUNGĖS RAJONĄ REPREZENTUOJANČIOMS SPORTO KOMANDOMS REMTI TVARKOS APRAŠO PATVIRTINIMO**  |
| 2020 m. liepos 30 d. Nr. T1-Plungė |

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, Plungės rajono savivaldybės tarybos 2020 m. balandžio 23 d. sprendimu Nr. T1-45 „Dėl 2020 metų prioritetinių Plungės rajone kultivuojamų sporto šakų patvirtinimo“ bei atsižvelgdama į Plungės rajono savivaldybės Sporto tarybos 2020 m. liepos 2 d. posėdžio nutarimą (protokolas Nr. TK-49), Plungės rajono savivaldybės taryba nusprendžia:

 Patvirtinti Plungės rajono savivaldybės biudžeto lėšų skyrimo Plungės rajoną reprezentuojančioms sporto komandoms remti tvarkos aprašą (pridedama).

Savivaldybės meras

SUDERINTA:

Administracijos direktorius Mindaugas Kaunas

Kalbos tvarkytoja A. Dirvonskienė

Švietimo, kultūros ir sporto skyriaus vedėjo pavaduotoja V. Pociutė

Juridinio ir personalo administravimo skyriaus vedėjas V. Tumas

Sprendimą rengė Švietimo, kultūros ir sporto skyriaus vyr. specialistė J. Čiuželienė

PATVIRTINTA

Plungės rajono savivaldybės

tarybos 2020 m. liepos 30 d.

sprendimu Nr. T1-

**PLUNGĖS RAJONO SAVIVALDYBĖS BIUDŽETO LĖŠŲ SKYRIMO PLUNGĖS RAJONĄ REPREZENTUOJANČIOMS SPORTO KOMANDOMS REMTI TVARKOS APRAŠas**

**I SKYRIUS**

**BENDROSIOS NUOSTATOS**

1. Komandų, reprezentuojančių Plungės rajono savivaldybę Lietuvos aukšto meistriškumo sporto varžybose, rėmimo tvarkos aprašas (toliau – Tvarkos aprašas) nustato Plungės rajoną reprezentuojančių sporto komandų rėmimo Savivaldybės biudžeto lėšomis kriterijus bei atsiskaitymo už panaudotas lėšas tvarką.

2. Šio Tvarkos aprašo tikslas – kuo efektyviau panaudoti Plungės rajoną reprezentuojančių sporto komandų rėmimo lėšas, siekiant įgyvendinti programos tikslus ir uždavinius.

3. Lėšos Plungės rajoną reprezentuojančioms sporto komandoms skiriamos iš Savivaldybės biudžeto Kultūros ir sporto programos priemonės „Plungės rajoną reprezentuojančių sporto komandų rėmimas“.

4. Sporto organizacijos, pageidaujančios gauti finansavimą iš Plungės rajoną reprezentuojančių sporto komandų rėmimo programos, privalo iki nurodytos datos Plungės rajono savivaldybės administracijai pateikti užpildytą paraišką (1 priedas).

5. Plungės rajoną reprezentuojančioms sporto komandoms finansavimas gali būti skiriamas tik iš vienos Savivaldybės biudžeto 06 „Kultūra ir sportas“ programos priemonės.

6. Plungės rajono savivaldybės Sporto taryba vertina pretendentų paraiškas ir teikia tvirtinti Savivaldybės administracijos direktoriui.

**II SKYRIUS**

**LĖŠŲ SKYRIMO PRINCIPAI**

7. Savivaldybės biudžeto lėšomis remiamos Plungės rajono savivaldybės tarybos sprendimu patvirtintos prioritetinių Plungės rajone kultivuojamų komandinių sporto šakų komandos.

8. Komandinių sportinių žaidimų klubams lėšos skiriamos atsižvelgiant į Plungės rajono savivaldybės Tarybos patvirtintų prioritetinių Plungės rajone kultivuojamų sporto šakų sąrašą, kokioje lygoje komandos dalyvauja, konkurencingumą, komandos narių skaičių. Programos lėšos skiriamos šių sporto šakų klubams tokiomis proporcijomis:

* futbolo – 40%;
* krepšinio - 60%;

9. Finansavimas skiriamas reprezentacinėms komandoms, kurios dalyvauja vienose iš šių varžybų:

|  |  |  |
| --- | --- | --- |
| Krepšinis | Nacionalinė krepšinio lyga | Regionų krepšinio lyga |
| Futbolas | I lyga | II lyga |

10. Jeigu kurios nors komandinės sporto šakos lygose Plungės rajonui atstovauja daugiau nei viena komanda, programos lėšos tos sporto šakos komandoms skiriamos tokiomis proporcijomis:

* jeigu komandos rungtyniauja toje pačioje lygoje  – pagal praėjusio sezono pasiekimus (vertina Sporto taryba);
* jeigu komandos rungtyniauja skirtingose lygose: komandai (-oms), kuri (-ios) dalyvauja aukštesnėje lygoje - 80% lėšų, kitai (-oms) komandai (-oms) -20% lėšų;

**III SKYRIUS**

**REIKALAVIMAI PAREIŠKĖJAMS**

11. Paraiškas gali teikti sporto organizacijos, kurios:

11.1. teisės aktų nustatyta tvarka yra registruotos ir vykdo savo veiklas Plungės rajone;

11.2. reprezentuoja Plungės rajono savivaldybę Lietuvos aukšto meistriškumo sporto varžybose ir atitinka Tvarkos aprašo 9 punkte nustatytus kriterijus bei pateikusios tai įrodančius dokumentus;

11.3. nėra likviduojamos, sustabdžiusios ar apribojusios savo veiklos.

**IV SKYRIUS**

**ATSAKOMYBĖ, ATSISKAITYMAS IR KONTROLĖ**

12. Savivaldybės administracija, atstovaujama Savivaldybės administracijos direktoriaus, ir projekto vykdytojas sudaro savivaldybės biudžeto kultūros ir sporto programos priemonės „Plungės rajoną reprezentuojančių sporto komandų rėmimas“ lėšų naudojimo sutartį (2 priedas).

13. Už projekto įgyvendinimą, projekto lėšų tikslingą panaudojimą ir projekto veiklos kontrolę atsako projekto vadovas.

14. Jei projekto vadovas atsisako vykdyti projektą, jį gali vykdyti kitas projekto pareiškėjo paskirtas asmuo. Apie tai raštu turi būti informuota Plungės rajono savivaldybės Sporto taryba.

15. Nepanaudotos projekto lėšos turi būti grąžintos į biudžetą ne vėliau kaip per 10 dienų po projekto įgyvendinimo dienos.

16. Išaiškėjus, kad projekto lėšos buvo panaudotos ne pagal paskirtį, projekto pareiškėjas privalo lėšas grąžinti į Savivaldybės biudžeto sąskaitą per 3 darbo dienas po įspėjimo gavimo. Negrąžinus lėšų, jos išieškomos Lietuvos Respublikos įstatymų nustatyta tvarka.

17. Programos lėšų panaudojimo tikslingumą ir efektyvumą kontroliuoja Savivaldybės Kontrolės ir audito tarnyba.

18. Projekto vykdytojas už projekto įgyvendinimą ir skirtų lėšų panaudojimą atsiskaito sutartyje nustatyta tvarka.

19. Kilę ginčai sprendžiami Lietuvos Respublikos įstatymų nustatyta tvarka.

**V SKYRIUS**

**BAIGIAMOSIOS NUOSTATOS**

20. Pareiškėjui el. paštu Savivaldybės administracijos darbuotojo siunčiami klausimai, prašymai, susiję su paraiškos teikimu, laikomi oficialiais.

21. Tvarkos aprašas gali būti keičiamas, pildomas ir naikinamas Sporto tarybos teikimu Savivaldybės tarybos sprendimu.

Plungės rajono savivaldybės biudžeto lėšų skyrimo Plungės rajoną reprezentuojančioms sporto

komandoms remti tvarkos aprašo

1 priedas

**PARAIŠKA**

**PLUNGĖS RAJONO SAVIVALDYBĖS**

**PLUNGĖS RAJONĄ REPREZENTUOJANČIŲ SPORTO KOMANDŲ RĖMIMO LĖŠOMS GAUTI**

1. **PAREIŠKĖJO DUOMENYS**

**1.1.**

|  |
| --- |
|  |

*(Paraišką teikiančio juridinio asmens pavadinimas)*

**1.2.**

|  |
| --- |
|  |

*(Juridinio asmens teisinė forma, juridinio asmens kodas, adresas, tel., el. paštas)*

**1.3.**

|  |
| --- |
|  |

*(Komandos pavadinimas)*

**1.4.**

|  |
| --- |
|  |

*(Pareiškėjo institucijos vadovo vardas, pavardė, pareigos, tel. numeris, e. pašto adresas)*

1. **INFORMACIJA APIE PLUNGĖS RAJONĄ REPREZENTUOJANČIĄ SPORTO KOMANDĄ**

**2.1.**

|  |
| --- |
|  |

*(Varžybų, kuriose dalyvaujama pavadinimas)*

**2.2.**

|  |
| --- |
|  |

*(Komandos praeito sezono rezultatas)*

**3. DETALI VISO PROJEKTO IŠLAIDŲ SĄMATA**

|  |  |  |  |  |  |
| --- | --- | --- | --- | --- | --- |
| Eil.Nr. | Išlaidų pavadinimas | Mato vnt. | Kaina | Kiekis | Suma (eurais) |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
| **BENDRA SUMA:** |  |

Tvirtinu, kad paraiškoje pateikta informacija yra tiksli ir teisinga. Gavęs paramą, įsipareigoju

informuoti Plungės rajono savivaldybės administraciją, kaip vykdomas projektas, ir nustatytais terminais pateikti pagal patvirtintas formas lėšų naudojimo ketvirtines ir metinę ataskaitas.

Pareiškėjo vadovas/atsakingas asmuo \_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_

 (Parašas) (Vardas, pavardė)

A.V.

Plungės rajono savivaldybės biudžeto lėšų skyrimo Plungės rajoną reprezentuojančioms sporto

komandoms remti tvarkos aprašo

2 priedas

**PLUNGĖS RAJONO SAVIVALDYBĖS BIUDŽETO kultūros ir sporto programos priemonės „PLUNGĖS RAJONĄ REPREZENTUOJANČIŲ SPORTO KOMANDŲ RĖMIMas“ LĖŠŲ naudojimo sutartis**

20.... m......................... Nr. .........

Plungė

**I. SUTARTIES ŠALYS**

 Plungės rajono savivaldybės administracija, atstovaujama Administracijos direktoriaus......................., veikiančio pagal Administracijos nuostatus (toliau - Administracija), ir organizacija ..................................**,** atstovaujama organizacijos vadovo (-ės) .................. (toliau – organizacija), sudarė šią sutartį.

1. **SUTARTIES OBJEKTAS**

 Komandai „..................................“ skiriama ......... Eur (suma žodžiais).

**III. ŠALIŲ TEISĖS IR PAREIGOS**

1. Organizacija, kuriai skirtas finansavimas, įsipareigoja:

1.1. pateikti Administracijos Švietimo, kultūros ir sporto skyriui projekto sąmatą (Forma B-1), kurios forma patvirtinta Lietuvos Respublikos finansų ministro 2018 m. gegužės 31 d. įsakymu Nr. 1K-206.

1.2. projektui skirtą finansavimą naudoti pagal sąmatą;

1.3. nedelsdama raštu informuoti Administraciją apie Organizacijos rekvizitų ir atsakingų už projekto vykdymą asmenų pasikeitimus bei teikti informaciją apie su projekto renginiais susijusius veiklos pakeitimus;

1.4. atsiskaityti Administracijos Buhalterinės apskaitos skyriui už gautų lėšų panaudojimą ir pateikti:

1.4.1. iki kito ketvirčio pirmo mėnesio 5 dienos - biudžeto išlaidų sąmatos vykdymo ataskaitą (Forma Nr.2), kurios forma patvirtinta Lietuvos Respublikos finansų ministro 2019 m. gruodžio 30 d. įsakymo Nr. 1K-405 redakcija ir išlaidas patvirtinančių dokumentų registrą;

1.4.2. pasibaigus projektui, per 30 dienų, bet ne vėliau kaip iki kalendorinių metų gruodžio 15 d.,- Finansų ministerijos patvirtintas biudžeto išlaidų sąmatos vykdymo metinę ataskaitą, išlaidas patvirtinančių dokumentų registrą;

1.5. pasibaigus projektui, per 30 dienų, bet ne vėliau kaip iki kalendorinių metų gruodžio 30 d., Švietimo, kultūros ir sporto skyriui pateikti projekto veiklos ataskaitą;

1.6. nekeičiant šios sutarties ir nepasirašant papildomų susitarimų, sutikti su sutartyje projektui įgyvendinti nustatyto lėšų sumos dydžio koregavimu, atsižvelgiant į Plungės rajono savivaldybės biudžeto vykdymą. Vykdyti kitus šioje sutartyje ar jos prieduose numatytus įsipareigojimus.

2. **Administracija** įsipareigoja suteikti organizacijai .............Eur (suma žodžiais) projektui įgyvendinti pagal nurodytą sąmatą (Forma B-1). Projektui skiriamų lėšų sumos dydis gali būti koreguojamas, atsižvelgiant į Plungės rajono savivaldybės biudžeto vykdymą.

3. Organizacija turi teisę:

3.1. dėl iš anksto nenumatytų priežasčių ar dėl atsiradusių aplinkybių, kurioms esant projekto veikla būtų neįmanoma, atsisakyti finansuoti projektą. Tokiu atveju į organizacijos sąskaitą pervestos lėšos turi būti grąžintos Administracijai ne vėliau nei per 5 darbo dienas;

3.2. inicijuoti sutarties pakeitimo bei nutraukimo svarstymą.

4. Administracija turi teisę:

4.1. nepervesti Organizacijai skirtų lėšų tol, kol Organizacija neatsiskaitys už anksčiau vykdytą Administracijos finansuotą veiklą;

4.2. tikrinti, ar Organizacija laikosi šioje sutartyje nustatytų įsipareigojimų. Administracijos atstovai gali apsilankyti Organizacijos vykdomuose projekto renginiuose ar pristatant projektą visuomenei;

4.3. prireikus Administracija gali paprašyti Organizacijos pateikti ir kitą su projekto įgyvendinimu susijusią papildomą informaciją.

**IV. LĖŠŲ NAUDOJIMO TVARKA**

5.Projektui skirtoslėšos gali būti naudojamos tik išlaidoms, padarytoms einamaisiais metais, bet ne vėliau, kaip iki kalendorinių metų gruodžio 15 d.

6. Administracijos lėšos gali būti naudojamos tik Administracijos direktoriaus patvirtintoje sąmatoje numatytoms projekto vykdymo išlaidoms.

7. Jei iki einamųjų metų gruodžio 15 d. Organizacija nepanaudos visų jai skirtų lėšų, tai ji nepanaudotas lėšas ne vėliau kaip iki gruodžio 20 d. privalo grąžinti į Administracijos sąskaitą.

**V.** **SANKCIJOS**

 8.Administracija turi teisę sustabdyti lėšų pervedimą Organizacijai, jeigu ji Administracijai laiku nepateikia finansinių ataskaitų apie lėšų panaudojimą.

 9.Lėšos, panaudotos ne pagal sutartyje nurodytą sąmatą, projekte nenumatytai veiklai, teisės aktų nustatyta tvarka išieškomos į Plungės rajono savivaldybės biudžetą.

 10. Ši sutartis gali būti nutraukta, o pervestos lėšos teisės aktų nustatyta tvarka išieškomos į Savivaldybės biudžetą, jei Organizacija piktybiškai ir sistemingai nustatytu laiku nepateikia Finansų ministerijos patvirtintų biudžeto išlaidų sąmatos vykdymo ataskaitų ir nevykdo kitų šioje sutartyje ar jos papildomuose susitarimuose nustatytų įsipareigojimų.

**VI. SUTARTIES GALIOJIMAS IR KEITIMAS**

11. Sutartis įsigalioja nuo jos pasirašymo dienos.

12. Sutartis galioja iki visiško sutarties sąlygų ir Šalių įsipareigojimų įvykdymo.

13. Sutartis gali būti keičiama sutarties šalių susitarimu. Ginčai tarp sutarties Šalių sprendžiami Lietuvos Respublikos teisės aktų nustatyta tvarka.

**VII. BAIGIAMOSIOS NUOSTATOS**

14. Sutartis sudaryta dviem egzemplioriais, po vieną kiekvienai Šaliai.

**VIII. JURIDINIŲ ŠALIŲ PARAŠAI IR REKVIZITAI**

**Administracija: Organizacija:**

Plungės rajono savivaldybės ...........................................

administracija

Kodas: 188714469 Kodas: ......................................

Adresas: Vytauto g. 12, LT-90123 Plungė Adresas: .....................................

Telefono Nr. (8 448) 73 117 Telefono Nr...............................

Fakso Nr. (8 448) 71 608 Fakso Nr. ........................................

Sąskaitos Nr. LT434010043000070025 Sąskaitos Nr...................................

Banko pavadinimas Luminor Bank, AB Banko pavad. ................................

Banko kodas 40100 Banko kodas: **....................**

Administracijos direktorius Vadovas

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_

 (vardas, pavardė) (vardas, pavardė)

A. V. A. V.

**ŠVIETIMO, KULTŪROS IR SPORTO SKYRIUS**

**AIŠKINAMASIS RAŠTAS**

|  |
| --- |
| **PRIE PLUNGĖS RAJONO SAVIVALDYBĖS TARYBOS SPRENDIMO PROJEKTO** **„DĖL PLUNGĖS RAJONO SAVIVALDYBĖS BIUDŽETO LĖŠŲ SKYRIMO PLUNGĖS RAJONĄ REPREZENTUOJANČIOMS SPORTO KOMANDOMS REMTI TVARKOS APRAŠO PATVIRTINIMO“**  |
| 2020 m. liepos 4 d. |
| Plungė |

**1. Parengto teisės akto projekto tikslai –** patvirtinti Plungės rajono savivaldybės biudžeto lėšų skyrimo Plungės rajoną reprezentuojančių sporto komandų rėmimui tvarkos aprašą.

**2. Teisės akto projekto esmė, rengimo priežastys ir motyvai.** Sprendimo projektas parengtas, vadovaujantis Lietuvos Respublikos vietos savivaldos įstatymo 16 straipsnio 4 dalimi, Plungės rajono savivaldybės tarybos 2020 m. balandžio 23 d. sprendimu Nr. T1-45 „Dėl 2020 metų prioritetinių Plungės rajone kultivuojamų sporto šakų patvirtinimo“ bei atsižvelgiant į Plungės rajono savivaldybės Sporto tarybos 2020 m. liepos 2 d. posėdžio nutarimą (protokolas Nr. TK – 49).

**3. Lėšų poreikis.** Sprendimui įgyvendinti lėšos jau numatytos patvirtintame 2020 metų Plungės rajono savivaldybės biudžete.

**4. Laukiami rezultatai.** Patvirtinus šį Tarybos sprendimą bus efektyviau remiamos Plungės savivaldybės tarybos patvirtintos prioritetinės Plungės rajoną reprezentuojančios sporto komandos.

**5. Kita svarbi informacija** (gali būti nurodomos kitos galimos projekto ir (ar) jo įgyvendinimo alternatyvos, taip pat jų poveikio įvertinimas; nurodoma, kokios institucijos būtų atsakingos už jo atlikimą, kokie duomenys turėtų būti renkami, siekiant vėliau įvertinti, ar buvo pasiektas projekto tikslas; nurodoma, ar buvo konsultuotasi su visuomene, apibendrinami konsultavimosi rezultatai (nurodoma, su kokiomis suinteresuotomis grupėmis buvo konsultuotasi, ar atsižvelgta į suinteresuotų grupių pateiktus siūlymus, kiek į juos atsižvelgta) ir kita.).

**6. Numatomo teisinio reguliavimo poveikio vertinimas\***

|  |  |
| --- | --- |
| **Sritys** | **Numatomo teisinio reguliavimo poveikio vertinimo rezultatai** |
| **Teigiamas poveikis** | **Neigiamas poveikis** |
| *Ekonomikai* | *Nenumatoma* | *Nenumatoma* |
| *Finansams* | *Nenumatoma* | *Nenumatoma* |
| *Socialinei aplinkai* | *Nenumatoma* | *Nenumatoma* |
| *Viešajam administravimui* | *Nenumatoma* | *Nenumatoma* |
| *Teisinei sistemai* | *Nenumatoma* | *Nenumatoma* |
| *Kriminogeninei situacijai* | *Nenumatoma* | *Nenumatoma* |
| *Aplinkai* | *Nenumatoma* | *Nenumatoma* |
| *Administracinei naštai* | *Nenumatoma* | *Nenumatoma* |
| *Regiono plėtrai* | *Nenumatoma* | *Nenumatoma* |
| *Kitoms sritims, asmenims ar jų grupėms* | *Nenumatoma* | *Nenumatoma* |

\* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Rengė Švietimo, kultūros ir sporto skyriaus vyr. specialistė J. Čiuželienė